Med den [[Handlingsplan for virksomheders samfundsansvar|nationale handlingsplan]] for virksomhedens [[samfundsansvar]] fra 2008 tog CSR en ny drejning i Danmark. [[Handlingsplan for virksomheders samfundsansvar|Handlingsplanen]] anbefaler den principbaserede tilgang til CSR som er udtrykt ved [[FN's Global Compact]]. De ti principper for virksomhedens [[samfundsansvar]] – eller virksomheders bidrag til social, miljømæssig, eller økonomisk bæredygtighed – omfatter menneskerettighederne, herunder kerne-arbejdstagerettighederne, miljøprincipper og anti-korruption. Ved en fokuseret indsats til at fremme et eller flere af disse principper, uden at krænke andre, påtager virksomheden sig et [[samfundsansvar]]. Foreløbigt har [[Handlingsplan for virksomheders samfundsansvar|handlingsplanen]] udmøntet sig i en ændring af [[Redegørelse for samfundsansvar for større virksomheder|årsregnskabsloven]], hvorefter de største danske virksomheder årligt skal rapportere på CSR i ledelsesberetningen. Det første år der skal rapporteres for er 2009.
Filosofi Politik Samfund Erhvervsøkonomi Miljø_og_samfund Ledelse Samfundsvidenskab Organisationer Sprog